ऐसे नाम बदलने हों तो बदलिए। मगर जो नाम आपके इतिहास के प्रतीक हैं। उन्हें क्यों बदलना? जो लंबे समय से आपकी संस्कृति का हिस्सा हैं, उन्हें क्यों बदलना? यह मूर्खतापूर्ण कदम है। अगर कहीं और कोई नासमझी भरा काम कर रहा है तो इसका मतलब यह नहीं कि आप भी वैसा ही करने लगें। और कुछ मुट्ठी भर लोग कुछ भी मांग करने लगें तो सरकार को उस पर विचार करने से पहले यह विचार करना चाहिए कि वह बात विचार करने लायक है भी या नहीं।